Spisetang.dk - Ø-specialiteter.dk - Information
Forside
Danske arter af spisetang
Opskrifter
Producenter og oplevelser
Dyrkning og indsamling
Nyheder og aktiviteter
Information
Kontakt
Links
Information
Kære Tangfolk
Småøernes Fødevarenetværk vil i samarbejde med Væksthus Syddanmark fremme en dansk tangproduktion. Desuden er der indgået et samarbejde med Grønt Center på Lolland, ligesom projektet har modtaget tilskud fra Nationalparkundersøgelsen Det Sydfynske Øhav. Tang er en fremtidig nicheproduktion, der er interessant både for de danske småøer og for de kystnære samfund, der hidtil har været afhængige af fiskeriet.Tang rummer mange muligheder inden for dyrkning, indsamling, forarbejdning og salg. Men tang er også for de flestes vedkommende et helt nyt område. Man skal lære at arbejde med tang.
I samarbejde med Væksthus Syddanmark arrangerer Småøernes Fødevarenetværk derfor 2011 – 2012 en række workshops omkring dyrkning, indsamling, produktudvikling og markedsføring af tang.

Produktudvikling: Kokken Claus Holm, kendt fra TV's MorgenTV afholder en serie udviklingsworkshops med følgende emner:
27. oktober 2011: Tang – Naturens Umami. Hvordan bruger vi tang? Hvordan smager tang – frisk, tørret, røget, ristet, ….. Hvilke tangarter er gode til hvad?
23. februar 2012: Tang som snacks og i supper, salater, fiskeretter, kødretter, desserter. Mormors køkken – nu med tang!
19. april 2012: Tang i bagværk: rugbrød, fuldkornsbrød, knækbrød, ….
14. juni 2012: Tang i morgenmadsprodukter og slik: Müsli, muffins, mørk chokolade med havtorn og tang, tangbolsjer, ….
13. september 2012: Tangsukker, tangsalt, tangsnacks, tørret tang, tang-gastrik – enkle tangprodukter med lang holdbarhed.
En af disse workshops vil formentlig blive afholdt på Bornholm.

Dyrkning, indsamling og markedsføring:
Der afholdes 3 workshops 2011 – 2013, heraf to i Syddannmark og en i Storebæltsområdet. Praktiske problemer og muligheder inden for dyrkning, forarbejdning og markedsføring vil blive diskuteret sammen med udefrakommende eksperter.

Afslutningskonference:
Der afholdes en afslutningskonference et sted i det Sydfynske område i slutningen af 2013. Flere mindre tangprojekter er under udvikling i Danmark. Det er derfor væsentligt, at vore kræfter forenes og målrettes, så projekterne bliver levedygtige. Det håber vi, vi opnår ved dette fælles initiativ og samarbejde mellem Småøernes Fødevarenetværk og Væksthus Syddanmark.

Projektet "Produktion af spiselige tangarter i danske farvande – begyndelsen til et nyt erhverv" er igangsat af:
Småøernes Fødevarenetværk med støtte fra Småøernes Aktionsgruppe, LAG Bornholm, Nationalpark Sydfyn og Indenrigsministeriets Ø-pulje.

Nærmere oplysning og tilmelding:
Søren Espersen, Stenstykkevej 34, 2650 Hvidovre. Tlf. +45 36783028 Mobil +45 27357112. Mail: Denne e-mail adresse bliver beskyttet mod spambots. Du skal have JavaScript aktiveret for at vise den.
Formand for Småøernes Fødevarenetværk, Kai Winter, Kernegården, Hjortemosevej 41, 4911 Fejø. Tlf. 29440321. Mail: Denne e-mail adresse bliver beskyttet mod spambots. Du skal have JavaScript aktiveret for at vise den.
Småøernes Fødevarenetværk
www.ø-specialiteter.dk - info@oe-specialiteter.dk